O sufixo -ueco ye present en aragonés y atras luengas neolatinas y no ye d'orichen latín. A sobén se troba lexicalizau acompanyando a radicals d'orichen prerromán, pero tamién se troba como sufixo productivo acompanyando a parolas d'orichen latín u romanz. Se remontaría a una forma hipotetica *-OCCU, y que puet presentar-se monoptongau, sobre tot en benasqués, en continuidat cheografica con o cognato catalán -oc.